3. sz. napirendi pont



**ZALA MEGYEI ÖNKORMÁNYZAT**



a Zala Megyei Közgyűlés 2020. szeptember 17-i ülésére

**Tárgy:** Megyei rendőrfőkapitány kinevezésének véleményezése.

**Az előterjesztést készítette:** dr. Pál-Harmath Judit

**Megtárgyalta:** Jogi és Ügyrendi Bizottság

**Törvényességi észrevétel:** nincsen dr. Mester László

**Előterjesztő:**

Dr. Pál Attila

a közgyűlés elnöke

www.zala.hu

***Tisztelt Közgyűlés!***

Dr. Balogh János rendőr altábornagy úr, országos rendőrfőkapitány levelében arról tájékoztatott, hogy dr. Sipos Gyula rendőr vezérőrnagy úrnak, a Zala Megyei Rendőr-főkapitányság vezetőjének szolgálati viszonya a szolgálat felső korhatárának elérésére tekintettel 2020. november 30-án megszűnik. Magyarország belügyminisztere a Zala Megyei rendőr-főkapitányság vezetőjének dr. Vereckei Csaba Iván rendőr dandártábornok urat tervezi kinevezni.

Az országos rendőrfőkapitány által dr. Vereckei Csaba Iván rendőr dandártábornok hozzám eljuttatott szakmai életútját az előterjesztéshez mellékelem. Dandártábornok úr személyesen részt vesz ülésünkön, ekkor lehetőség nyílik a szakmai életútban foglaltak kiegészítésére.

A Rendőrségről szóló 1994. évi XXXIV. törvény (Rtv.) 8.§ (2) bekezdése alapján a rendőr-főkapitányság vezetőjének kinevezését megelőzően a kinevezési jogkör gyakorlója kikéri az illetékességi területen működő megyei önkormányzat közgyűlésének a véleményét.

Az Rtv. 8.§ (3) bekezdése értelmében, ha a megyei önkormányzat a kinevezéssel szemben foglal állást, és a kinevezési jogkör gyakorlója nem állít újabb jelöltet, döntése szakmai indokairól az érintett önkormányzatot állásfoglalásban tájékoztatnia kell.

A fentiek alapján kérem a Tisztelt Közgyűlést, alkosson véleményt a megyei rendőrfőkapitány kinevezésével kapcsolatban.

**Határozati javaslat**


A Zala Megyei Közgyűlés dr. Vereckei Csaba Iván rendőr dandártábornok Zala Megyei Rendőr-főkapitányság vezetőjévé történő kinevezésével egyetért.


Felkéri elnökét, hogy a határozat kivonatát küldje meg az országos rendőrfőkapitány részére.

Határidő: azonnal

Felelős: Dr. Pál Attila, a közgyűlés elnöke

****

****

****